09/01/2017 | Administración LocalMunicipal
Mazaricos
Aprobación definitiva da Ordenanza fiscal reguladora da taxa pola prestación do servizo público de ximnasio municipal

ANUNCIO DE APROBACIÓN DEFINITIVA DA ORDENANZA FISCAL REGULADORA DA TAXA POLA PRESTACIÓN DO SERVIZO PÚBLICO DE XIMNASIO MUNICIPAL DE MAZARICOS O Pleno do Concello de Mazaricos, en sesión celebrada o 11 de novembro de 2016, aprobou inicialmente a Ordenanza fiscal reguladora da taxa pola prestación do servizo público de ximnasio municipal. Ao non terse presentado ningunha reclamación durante o prazo de exposición público, o acordo de aprobación provisional quedou elevado a definitivo de xeito automático, publicándose a continuación o seu texto íntegro. ORDENANZA FISCAL REGULADORA DA TAXA POLA PRESTACIÓN DO SERVIZO PÚBLICO DE XIMNASIO MUNICIPAL DE MAZARICOS Artigo 1.º.–Natureza e fundamento. De conformidade co disposto nos art.15 e seguintes e 57 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Mazaricos acorda establecer, en aplicación do artigo 20.1. B. b) e 20.4. o) a taxa por prestación do servizo público municipal de ximnasio, atendendo as súas normas ao disposto nos artigos sinalados do TRLRFL 2/2004. Artigo 2.º.–Feito impoñible. Constitúe o feito impoñible desta taxa a prestación do servizo e a utilización das instalacións do ximnasio municipal de Mazaricos. Artigo 3.º.–Suxeitos pasivos.1. Son suxeitos pasivos contribuíntes as persoas físicas ou xurídicas e as entidades sen personalidade xurídica ás que se refire o artigo 36 da Lei 58/2003, do 17 de decembro, xeral tributaria, e 23 do TRLRFL, usuarias dos servizos descritos anteriormente.2. Responderán solidariamente das obrigas tributarios do suxeito pasivo, as persoas físicas e xurídicas ás que se refire o artigo 42 da Lei 58/2003, do 17 de decembro, xeral tributaria.3. Serán responsables subsidiarios os administradoras das sociedades e os síndicos, interventores ou liquidadores de crebas, concursos, sociedades e entidades en xeral, nos supostos e co alcance que sinala o artigo 43 da lei 58/2003, do 17 de decembro, xeral tributaria. Artigo 4.º.–Cota tributaria.1. Establécese unha única modalidade de abono, que é o abono individual único.2. A cota tributaria do abono individual único será de 6 euros/mes. Artigo 5.º.–Período impositivo e devengo. O período impositivo coincidirá co mes natural, devengándose o primeiro día do período impositivo, sendo as cotas irreducibles por dito período. Artigo 6.º.–Normas de xestión.1. Mensualmente, polos servizos municipais, elaborarase un padrón municipal de aboados para o cobro mensual das correspondentes cotas tributarias.2. As cotas de aboamento faranse efectivas por mensualidades anticipadas nas contas de domiciliación bancaria dos suxeitos pasivos. Para iso, e como condición previa para a adquisición da condición de aboado, o suxeito pasivo cubrirá o impreso de inscrición e de domiciliación bancaria. O impago das mesmas ocasionará a imposibilidade de acceso ás instalacións. Acumulados tres recibos pendentes de cobro, o aboado causará baixa no padrón.3. Se debido a calqueira situación non imputable ao obrigado ao pago, as instalacións permanecesen fechadas, o Concello deberá facer efectiva aos abonados a devolución ou desconto da parte de cota correspondente, dentro do prazo máximo dun mes seguinte ao período en que se producise o peche e polo mesmo sistema que o usuario realizou o ingreso do seu abono.4. Os aboados que voluntariamente soliciten a baixa deixaráselles de cargar as cotas correspondentes. Establécese un prazo de aviso previo de 15 días respecto do período de devengo mensual no que produza efectos económicos a baixa. Artigo 7.º.–Infraccións e sancións. A calificación das infraccións tributarias e a determinación das sancións que polas mesmas correspondan, regularanse polo disposto na Lei xeral tributaria e disposicións que a desarrollan. Disposición final A presente Ordenanza foi aprobada polo Pleno da Corporación na súa sesión de 11 de novembro de 2016, e entrará en vigor o día da súa publicación definitiva no BOP e comezará a aplicarse a partir desta. En Mazaricos, a 3 de xaneiro de 2017. O ALCALDE Juan José Blanco Riveiro